Odense Adresse-Contoirs Efterretninger, 1845-02-04
Atter har den flittige Grandsker Dr. Kalkar udgivet et Bidrag til at oplyse Fædrelandets Historie, navnligen Perioden i Reformationstiden; Aktstykkerne ere samlede af udenlandske Archiver paa den Reise, som Udgiveren 1842 gjorde med kgl. Understøttelse i Europas vestlige Lande. J Fortalen hedder det: "At alle Documenter ikke have lige Jnteresse, er en Selvfølge; men Kjendere vide, at Man ofte tager endog ubetydeligere Aktstykker med, fordi der forekommer deris een eller anden Notits, der i sin Sammenhæng med andre Navne eller Begivenheder kan oplyse et dunkelt Punct; vigtigst er det udentvivl, at Afskrifterne ere saa paalidelige som mueligt. Dette har været meget vanskeligt med de franske Documenter, deels fordi der i hiin Tidsalder, især af høie Personer, skreves meget ucorrect, deels fordi de ere tagne efter temmelig ufuldkomne Copier i det burgundiske Bibliothek i Brussel. Af Johannes Befalius Correspondence er medtaget hvad der angik Danmark og de nordiske Forhold, som ei var aftrykt hos Altmeyer; de, som betragte den europæiske Politik fra en universalhistorisk Standpunct, havde maaskee hellere seet, at Brevene her vare aftrykte heelt og holdent end udtogsviis, men det Øiemed, i hvilket Udgiveren leverer denne Samling, gjorde en Jndskrænkning fornøden. Næst efter de trykte Aktstykker følger en Fortegnelse paa nogle andre Documenter, henhørende til Danmarks Historie i Reformationstiden, af hvilke visseligen mange fortjente Udgivelsen. Archivet i Li bek besidder en uvurdeerlig Skat af Oplysninger til Christian den Andens og hans tvende nærmeste Efterfølgeres Historie; og Hopfensteiners og Sceppers Negotiationer, for hvilke Beviislighederne ligge i Brissel, torde maaskee give Grevens Feide et ganske nyt Udseende. Dog er dette ikkun en Lægmands Yttring om denne Sag. Udgiveren havde ifinde at meddele her som Jndledning en Udsigt over Christian den Andens Landflygtigheds-Historie; men da han har bragt i Erfaring, at een af vore yngre fortrinlige Historikere har gjort denne til Gjenstand for en særskilt Undersøgelse, saa har han troet at burde lægge sit færdige Arbeide tilside, fordi der af en Mand af Faget kan ventes en bedre Bearbeidelse, ligesom han overhoved haaber, at de egentlige Historikere ikke ville gjøre andre Fordringer til denne Samling, end de, hvilke dens Hensigt berettiger til, at levere Materialier, som kunne afbenyttes af dem, som forstaae at bruge Aftstykker." - Bogen er trykt i Quart hos Græbe i Kjøbenhavn, paa Boghandler J. Milos Forlag. J forrige Uge faldt en flittig, duelig og retskaffen Borger, Malermester Claudi, paa Gaden og brak sit ene Been; han har iforveien to Gange brukket det andet Been og er nu for tredie Gang sengeliggende, uden at kunne erhverve det Fornødne til sin Families Ophold. Det er altid en delicat Sag i slige Tilfælde at anbefale en saadan Mand til den offentlige Godgjørenhed og Medlidenhed, men Stadens Laug ville vistnok fra deres Side øieblikkeligen bevirke det Fornødne. (Diligencepost.) Pers. Capellan for Lumby Menighed C. Søtoft er beskikket til Sognepræst for Norup Menighed i Fyen; Landfoged paa St. Jan, Major Magens, er entlediget i Naade og med Bartpenge.